
Europa-Parlamentet,
–	der henviser til traktaterne og navnlig artikel 9, 10 og 14 og artikel 17, stk. 7, i traktaten om Den Europæiske Union (TEU) og artikel 20 og 22, artikel 223, stk. 1, samt artikel 225 i traktaten om Den Europæiske Unions funktionsmåde (TEUF) og artikel 2 i protokol nr. 1 om de nationale parlamenters rolle i Den Europæiske Union,
–	der henviser til artikel 106A, stk. 1, i traktaten om oprettelse af Det Europæiske Atomenergifællesskab,
–	der henviser til akten om almindelige direkte valg af medlemmerne af Europa-Parlamentet (i det følgende benævnt "valgakten"), knyttet til Rådets afgørelse 76/787/EKSF, EØF, Euratom, af 20. september 1976 som ændret, særlig artikel 6,
–	der henviser til artikel 5 i Europa-Parlamentets afgørelse af 28. september 2005 om vedtagelse af statutten for Europa-Parlamentets medlemmer[footnoteRef:1], [1:  	EUT L 262 af 7.10.2005, s. 1, ELI: http://data.europa.eu/eli/dec/2005/684/oj.] 

–	der henviser til sine tidligere beslutninger om Europa-Parlamentets valgmåde, særlig sin beslutning af 15. juli 1998 om udarbejdelse af forslag til en valgmåde, hvor der følges fælles principper ved valg af Europa-Parlamentets medlemmer[footnoteRef:2], sin beslutning af 22. november 2012 om valg til Europa-Parlamentet i 2014[footnoteRef:3], sin beslutning af 4. juli 2013 om forbedring af de praktiske retningslinjer for tilrettelæggelsen af valget til Europa-Parlamentet i 2014[footnoteRef:4], sin beslutning af 11. november 2015 om reform af valgloven i Den Europæiske Union[footnoteRef:5] og sin beslutning af 3. maj 2022 om forslag til Rådets forordning om almindelige direkte valg af medlemmerne af Europa-Parlamentet, om ophævelse af Rådets afgørelse (76/787/EKSF, EØF, Euratom) og akten om almindelige direkte valg af medlemmerne af Europa-Parlamentet knyttet til denne afgørelse[footnoteRef:6], [2:  	EFT C 292 af 21.9.1998, s. 66.]  [3:  	EUT C 419 af 16.12.2015, s. 185.]  [4:  	EUT C 75 af 26.2.2016, s. 109.]  [5:  	EUT C 366 af 27.10.2017, s. 7.]  [6:  	EUT C 465 af 6.12.2022, s. 171.] 

–	der henviser til rammeaftalen af 20. oktober 2010 om forbindelserne mellem Europa-Parlamentet og Europa-Kommissionen som ændret den 17. februar 2018[footnoteRef:7], [7:  	EUT L 45 af 17.2.2018, s. 46, ELI: http://data.europa.eu/eli/agree_interinstit/2018/217/oj.] 

–	der henviser til Den Europæiske Unions charter om grundlæggende rettigheder, særlig artikel 33,
–	der henviser til forretningsordenens artikel 46 og 55,
–	der henviser til betænkning fra Udvalget om Konstitutionelle Anliggender (A10-0214/2025),
A.	der henviser til, at Europa-Parlamentet har ret til at tage initiativ til revidering af sin egen valgmåde og til at godkende denne;
B.	der henviser til, at muligheden for at udvikle en ensartet valgmåde, som bygger på almindelige direkte valg, har været forankret i traktaterne siden 1957;
C.	der henviser til, at reformen af Europa-Parlamentets valgmåde bør sigte mod at styrke den demokratiske dimension af valg til Europa-Parlamentet, forbedre Europa-Parlamentets funktionsmåde og styringen af Unionen, gøre Europa-Parlamentets arbejde mere legitimt og effektivt og sikre større valgmæssig ligestilling for unionsborgerne;
D.	der henviser til, at politikker til fremme af balancen mellem arbejds- og privatliv bør bidrage til at opnå lighed mellem kønnene ved at fremme mødres deltagelse i politik;
E.	der henviser til, at reformen af valgmåden skal overholde nærhedsprincippet og proportionalitetsprincippet;
1.	beslutter at styrke barselsreglerne for medlemmer af Europa-Parlamentet, der ønsker at fortsætte med at udføre deres parlamentariske opgaver;
2.	foreslår en målrettet revision af den europæiske valgakt, der gør det muligt for medlemmer at overdrage deres stemmeret på plenarmødet til et andet medlem efter eget valg under graviditeten og efter fødslen;
3.	mener, at denne reform vil gøre det muligt for medlemmerne i perioderne umiddelbart før og efter, at de er blevet mødre, fuldt ud at udøve deres mandat, hvilket vil forbedre den institutionelle retfærdighed og inklusionen i Europa-Parlamentet;
4.	vedtager det vedføjede forslag og forelægger det for Rådet;
5.	pålægger sin formand at sende denne lovgivningsmæssige beslutning og det vedføjede forslag til Det Europæiske Råd, Rådet og Kommissionen samt medlemsstaternes parlamenter og regeringer.

[bookmark: _Toc213402169]BILAG TIL DEN LOVGIVNINGSMÆSSIGE BESLUTNING
FORSLAG TIL RÅDETS AFGØRELSE
med henblik på vedtagelse af bestemmelserne om ændring af akten om almindelige direkte valg af medlemmerne af Europa-Parlamentet 

RÅDET FOR DEN EUROPÆISKE UNION HAR ―

under henvisning til traktaten om Den Europæiske Unions funktionsmåde, særlig artikel 223, stk. 1,

under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,

under henvisning til forslag fra Europa-Parlamentet,

efter fremsendelse af udkast til lovgivningsmæssig retsakt til de nationale parlamenter,

under henvisning til godkendelse fra Europa-Parlamentet,

efter en særlig lovgivningsprocedure, og

ud fra følgende betragtninger:

(1) Politikker til fremme af balancen mellem arbejds- og privatliv bør bidrage til at opnå lighed mellem kønnene ved at fremme mødres deltagelse i politik.

(2) Indførelsen af en ordning for stemmeafgivning ved fuldmagt på plenarmøder vil gøre det muligt for medlemmer i perioderne umiddelbart før og efter, at de er blevet mødre, fuldt ud at udøve deres mandat ―



VEDTAGET DENNE AFGØRELSE: 


Artikel 1

I artikel 6, stk. 1, i akten om almindelige direkte valg af medlemmerne af Europa-Parlamentet knyttet til Rådets afgørelse 76/787/EKSF, EØF, Euratom[footnoteRef:8], tilføjes følgende afsnit: [8:  	Rådets afgørelse 76/787/EKSF, EØF, Euratom af 20. september 1976 truffet af repræsentanterne for medlemsstaternes regeringer, forsamlet i Rådet, vedrørende akten om almindelige valg af repræsentanterne i forsamlingen (EFT L 278 af 8.10.1976, s. 1, ELI: http://data.europa.eu/eli/dec/1976/787(1)/oj).] 


"Uanset første afsnit kan et medlem, der er gravid eller er nedkommet, lade sin stemmeret udøve af et andet medlem i dennes egenskab af stedfortræder, i en periode på højst tre måneder før terminen og i en periode på højst seks måneder efter fødslen."


Artikel 2

1.   Denne afgørelse skal godkendes af medlemsstaterne i overensstemmelse med deres respektive forfatningsmæssige bestemmelser. Medlemsstaterne underretter Generalsekretariatet for Rådet, når de har afsluttet de procedurer, der er nødvendige i så henseende.

2.   Denne afgørelse træder i kraft den første dag efter dagen for modtagelsen af den sidste af de i stk. 1 omhandlede underretninger. 


Artikel 3

Denne afgørelse offentliggøres i Den Europæiske Unions Tidende.



Udfærdiget i Bruxelles, den ...


På Rådets vegne
Formanden

